section_heading: Radnja
paragraph_text: Earl Hickey se nikad nije potrudio u svom životu. Umjesto da se zaposli, on dane provodi ispijajući pivo i krade sve što nije prikovano za zemlju. Kad osvoji zgoditak svog života na lutriji, Earl misli da se njegova sreća upravo promijenila... sve dok ga nije udario auto. Dok se oporavlja u bolničkom krevetu, Earl na TV-u gleda talk show u kojem razgovaraju o konceptu karme. Počinje misliti da je možda karma glavni razlog zašto je u bolničkom krevetu. Za svaku lošu stvar koju je napravio u prošlosti, loše stvari mu se događaju. Jedini način na koji to može zaustaviti je da učini dobro za svako loše djelo. S podužom listom loših djela koje je napravio, Earl kreće ispraviti sve loše stvari iz prošlosti. U njegovoj misiji mu se pridružuju njegov priglupi brat Randy, bivša žena Joy i njezin trenutni muž Darnell "Crabman" Turner i čistačica hotela u kojem Earl živi s bratom - Catalina.